جمهور باشقانی یاردیمجیسی فواد اوختای تورکیه اولا‌راق سودان ایله ایکی طرفین ده قازاناجاغی علاقه‌لره اساس‌لانان دایمی بیر مدل حیاتا کئچیرمگی آرزو ائتدیک‌لرینی سؤیله‌ییب.
فواد اوختای و برابرینده کی هئیت سودان-دا گؤروش‌لر کئچیریب.
اوختای سودان میللی مجلیسینده چیخیش ائدیب، سودان پرزیدنتی عمر البشیر و میللی مجلیسین صدری ایبراهیم احمد عمر ایله بیر آرایا گلیب.
فواد اوختای سفری‌نین بیرینجی گونونده بو اؤلکه پرزیدنتی‌نین معاوینی باکری حسن صالح و باش ناظیر موتز موسی ایله گؤروشوب.
گؤروش‌لرین‌دن سونرا آچیقلاما وئرن اوختای ایکی اؤلکه آراسینداکی ایقتیصادی علاقه‌لرین اینکیشافی اوچون اهمیت‌لی آددیم‌لار آتیلدیغینی وورغولاییب.
تورکیه و سودان آراسینداکی علاقه‌لرین اینکیشاف ائتدیریلمه‌سی، ایقتیصادی امکداشلیغین یوکسک سویه‌یه چیخاریلماسی اوچون پرزیدنت اردوغانین قطعیت لی موضعی‌نین اولدوغونو قئید ائدن اوختای دئییب: سودان-دا جدی سویه‌ده ایش ایمکان‌لاری یارادیلا‌جاق.
سودان جمهور باشقانلیغی طرفیندن وئریلن بیاناتدا دا سودان ایله تورکیه آراسینداکی کؤک‌لو علاقه‌لره ایشاره ائدیلیب.
جمهور باشقانی یاردیمجیسی فواد اوختای پایتاخت خاروم‌داکی گؤروش‌لری چرچیوه‌سینده تورکیه-سودان اولوسلار آراسی تاریم و حیواندارلیق آنونیم شیرکتی‌نین خیدمت بیناسی‌نین آچیلیش مراسیمینده دئییب کی، مقصدیمیز سودانین اینکیشافی، ایکی اؤلکه خالق‌لاری‌نین قارداش‌لیغی‌نین گوجلندیریلمه‌سی‌دیر.
